पाक में अभी भी मौजूद है आतंकी शिविर : कृष्णा  
कृष्णा ने कहा कि वह अभी भी आतंक को काबू में करने के लिए पाकिस्तान की पहल का इंतजार कर रहे हैं।
विदेश मंत्री एसएम कृष्णा ने बुधवार को कहा कि वह अभी भी आतंक को काबू में करने के लिए पाकिस्तान की पहल का इंतजार कर रहे हैं और पाकिस्तान में आज भी कई सारे आतंकी शिविर मौजूद है। पाकिस्तान भारत पर विश्वास में कमी का आरोप लगाता है। विदेश मंत्री ने इस आरोप पर तीखी प्रतिक्रिया देते हुए कहा कि पाकिस्तान में अभी भी कई आतंकी शिविर मौजूद है।  शंघाई सहयोग संगठन सम्मेलन में भाग लेने आये पाकिस्तान के गृह मंत्री रहमान मलिक ने कहा कि दोनों देशों के बीच मंत्रिस्तरीय और वरिष्ठ अधिकारियों के बीच कई दौर की बातचीत के बाद पाकिस्तान को लेकर कायम अविश्वास की भावना में कमी आई है। कजाकिस्तान के दौरे पर उनके साथ गये संवादाताओं ने जब विदेश मंत्री कृष्णा से मलिक के दावे को लेकर पूछा तो उन्होंने कहा मेरी समझ में इसका आकलन किया जाना है। जो सवाल जिसका जवाब दिया जाना है कि पाकिस्तान में अभी प्रशिक्षण शिविर मौजूद है।